Notum sit omnibus tam presentibus quam futuris quod ego Hugo, dux Burgundię, dedi Deo et Beatę Marię de Maceriis et fratribus ibidem Deo servientibus, libere et absolute sine omni retentione apud Pomarcum mansum de Curleyo et cultorem ejusdem mansi, et mansum Exbonaux et cultorem ejusdem mansi, pro anniversario domini Girardi de Reun singulis annis faciendo, et pro remedio animę meę et antecessorum meorum. Et ne hoc donum vetustate temporis impediente a memoria posset aboleri, volui presentem cartulam meo proprio sigillo et sigillo Odonis, filii mei, et sigillo Beatricis, uxoris mee, muniri. Hujus rei testes sunt isti: frater Willelmus, tunc temporis abbas Luuncelli, magister Hugo, clericus Ducis, Gotefridus, Maherius cambellanus, Heurardus Billuns, prepositus Divionis; Robertus de la Machonare. Acta sunt hęc in presentia Guidonis, abbatis tunc de Maceriis, apud Argilleum, anno ab incarnatione Domini M°C°LXXX°VII°.